Nu kommer billigere Tesla Model Y med baghjulstræk til Danmark

Tesla har netop meddelt, at den “billige” version af Model Y nu er på vej til Danmark. Bilen bygges på Gigafactory Shanghai og vil være at bestille fra i dag. Prisen bliver 449.990 kr. for den “billige” udgave. Dog skal det nævnes, at bilen som standard kommer med flere af de premium features, som man skal betale ekstra for på Model 3 – eksempelvis Premium Interiør og Premium lydpakke.

Rækkevidde og opladning er “minusser”

Som på Model 3 får du med den billigste version af Model Y “kun” 170 kW opladning, og WLTP rækkevidden er opgivet til 455km. Som det også er tilfældet i konfigurationer med firehjulstræk og Performance, har Model Y 2158 liter opbevaring i det forreste bagagerum og med split-bagsædet nede. Har du brug for at medbringe endnu mere, er bilen udstyret med anhængertræk til 1.600 kg.

Sådan her ser Model Y lineup’et så ud fra og med i dag:

Specifikation | Baghjulstræk | Long Range med firehjulstræk | Performance
Pris | 449.990 | 550.200 | 619.016
Drivlinje | Baghjulstræk | Dual Motor firehjulstræk | Dual Motor firehjulstræk
0-100 km/t | 6.9 s | 5.0 s | 3.7 s
Rækkevidde | 430 kilometer (WLTP est. med 20’’ Induction fælge)455 kilometer  (WLTP est. med 19” Gemini fælge) | 533 kilometer (WLTP med 20’’ Induction fælge)565 kilometer (WLTP med 19” Gemini fælge) | 514 kilometer (WLTP med 21″ Überturbine fælge)
Tophastighed | 217 km/t | 217 km/t | 250 km/t
Fælge | 19” eller 20” | 19” eller 20” | 21”
Vægt | 1.909 kg | 1.979 kg | 1.995 kg
Motor | Én motor, baghjulstræk | Dual Motor firehjulstræk | Dual Motor firehjulstræk
Supercharging maks hastighed | 170 kW(pay per use) | 250 kW(pay per use) | 250 kW(pay per use)
Autopilot | Ja | Ja | Ja

Du kan bestille Model Y her. Bilen står lige nu til at kunne leveres allerede i november.

Nu kommer billigere Tesla Model Y med baghjulstræk til Danmark